פרי כריסטי

פרי גלדסטון כריסטי (Perry Gladstone Christie; נולד בנסאו, ב-21 באוגוסט 1943) הוא פוליטיקאי מאיי בהאמה, שכיהן כראש ממשלת איי בהאמה בשנים 2002–2007 ו-2012–2017. 

כריסטי הוא אתלט לשעבר. הנהיג את המפלגה הליברלית הפרוגרסיבית. ב־1984 עזב את מפלגתו, אך חזר אליה כעבור זמן מה. הוא נבחר לתפקיד ראש הממשלה ב-2002 כאשר מפלגתו זכתה בבחירות לפרלמנט המקומי והחזיק בתפקיד זה עד לשנת 2007, למעט תקופה קצרה ב-2005 אז סבל מהתקף שבץ והוחלף על ידי סגניתו סינתיה פראט. ב-2007 מפלגתו הפסידה בפרלמנט למפלגת התנועה הלאומית החופשית בראשות יוברט אינגרהם והוא הפך לראש האופוזיציה.

ב-2012 הוא זכה בבחירות פעם נוספת ומונה לראש ממשלה שוב. ב-2017 המפלגה סבלה ממפלה בבחירות שבמסגרתה איבדה 25 מ-29 המושבים שלה, ובכלל את המושב של מחוז הבחירה של כריסטי.

קישורים חיצוניים

 פרי כריסטי באתר ממשלת בהאמה

 

פוליטיקאים בהאמים
ילידי 1943